# SESAR JU_RVB

ligneZAPOŠLJAVANJE

Voditelj za digitalnu transformaciju i inovacije (referentna oznaka VN218)

Član privremenog osoblja (petogodišnji ugovor – AD 8)

Zajedničko poduzeće SESAR pokrenulo je postupak zapošljavanja radi sastavljanja popisa uspješnih kandidata za **1 radno mjesto voditelja za digitalnu transformaciju i inovacije.** Mjesto zaposlenja je u Bruxellesu, u Belgiji, gdje se nalaze i sjedište Zajedničkog poduzeća SESAR te mjesto rada.

## UVOD

1. Program SESAR

Programom istraživanja i razvoja u području upravljanja zračnim prometom jedinstvenog europskog neba („SESAR”) nastoji se modernizirati upravljanje zračnim prometom („ATM”) u Europi i on predstavlja tehnološki stup jedinstvenog europskog neba („SES”).

1. Zajedničko poduzeće SESAR

Radi pravilnog upravljanja ovim velikim i ambicioznim programom, osnovan je pravni subjekt u skladu sa zakonodavstvom Europske unije. Zajedničko poduzeće SESAR („SJU”) osnovano je Uredbom Vijeća (EZ) br. 219/2007 od 27. veljače 2007., koja je izmijenjena Uredbom Vijeća (EZ) br. 1361/2008 („Uredba o SJU-u”) i zadnji put izmijenjena Uredbom Vijeća (EU) br. 721/2014 od 16. lipnja 2014.

Dodatne informacije o aktivnostima Zajedničkog poduzeća SESAR dostupne su na sljedećoj adresi: [http://www.sesarju.eu](http://www.sesarju.eu/public/subsite_homepage/homepage.html).

## GLAVNE ODGOVORNOSTI

Voditelj za digitalnu transformaciju i inovacije zadužen je za nadzor digitalne transformacije i razvoja povezanih tehnoloških inovacija u sklopu programa SESAR. Pod nadzorom glavnog ekonomista za izradu glavnog plana zaposlenik će imati sljedeće osnovne zadaće:

* otkrivanje i određivanje prioriteta za modernizaciju poslovanja upravljanja zračnim prometom u okviru Glavnog plana upravljanja europskim zračnim prometom; osmišljavanje uvjerljive vizije i strategije na temelju napredne tehnologije i pojačane digitalizacije, od izmjena alata i službi za upravljanje zračnim prometom do makrorazine sustava svih sustava;
* definiranje, upravljanje, održavanje i prenošenje vizije SESAR-a za digitalnu transformaciju i inovacije te osiguravanje njezine učinkovite provedbe u sklopu aktivnosti Glavnog plana;
* osiguravanje vanjske suradnje s dionicima i unutarnje suradnje u drugim područjima zaduženja unutar organizacije radi nadzora razvoja povezanog s digitalnom transformacijom upravljanja zračnim prometom; predlaganje korektivnih radnji za uklanjanje mogućih rizika općeg plana s ciljem učinkovite provedbe strategije i vizije za digitalnu transformaciju i inovacije;
* nadzor i osiguravanje relevantnih podataka za donošenje pravila, standardizaciju i druge aktivnosti u okviru sporazuma o suradnji SJU-a;
* predstavljanje SJU-a na relevantnim međunarodnim i europskim forumima prema potrebi;
* razvoj i održavanje snažne mreže stručnjaka u ovom stručnom području, uključujući vodeće znanstvenike, predstavnike industrije, poduzetnike, vladine agencije i neovisne stručnjake.

## OBAVEZNI KRITERIJI PRIHVATLJIVOSTI

Kandidati će ući u fazu odabira ako do isteka roka za podnošenje prijava ispune sljedeće kriterije:

1. **Potrebne minimalne kvalifikacije**

Stupanj obrazovanja koji odgovara završenom sveučilišnom studiju potvrđenom diplomom u odgovarajućem području studija ako je redovito trajanje sveučilišnog obrazovanja četiri godine ili više,

ili

stupanj obrazovanja koji odgovara završenom sveučilišnom studiju potvrđenom diplomom u odgovarajućem području studija ako je redovito trajanje sveučilišnog obrazovanja tri godine i najmanje jedna godina odgovarajućeg stručnog iskustva nakon stjecanja sveučilišne diplome.

1. **Minimalno stručno iskustvo**

Najmanje **9 godina** dokazanoga stručnog iskustva stečenoga nakon stjecanja neophodnih minimalnih kvalifikacija u području koje je povezano s prirodom ključnih odgovornosti, po mogućnosti u sektoru istraživanja.

1. **Neophodne minimalne jezične vještine**

Obavezno je temeljito znanje jednog službenog jezika Europske unije i zadovoljavajuće znanje još jednog službenog jezika Europske unije, koliko je potrebno za obavljanje dužnosti.

1. **Uz to, da bi se kandidata uzelo u obzir, on mora:**

* biti državljanin države članice Europske unije;
* prethodno ispuniti sve zakonske obveze u pogledu služenja vojnog roka;
* uživati sva građanska prava[[1]](#footnote-2) i
* biti fizički sposoban obavljati dužnosti povezane s radnim mjestom[[2]](#footnote-3).

## DODATNE INFORMACIJE

Cjelovita verzija obavijesti o slobodnom radnom mjestu i ostali uvjeti, sve pojedinosti o radnom mjestu te više informacija o postupku odabira, razgovora i testiranja dostupni su na internetskoj stranici SJU-a s mogućnostima zapošljavanja: <http://www.sesarju.eu/sesar-vacancies>. Prijave se moraju podnijeti u skladu s postupkom opisanim u obavijesti o slobodnom radnom mjestu.

Odabrani kandidat zapošljava se kao član privremenog osoblja (članak 2.f, razred AD8) uz početni ugovor na određeno vrijeme od pet godina koji može biti obnovljen.

Više informacija o pravima i uvjetima zaposlenja možete pronaći u sljedećem dokumentu:

<http://eur-lex.europa.eu/LexUriServ/LexUriServ.do?uri=CONSLEG:1962R0031:20140101:HR:PDF>

**Rok za prijave: krajnji rok za podnošenje prijava je 30. rujna 2017. u 23:00 sata po briselskom vremenu.**

1. Prije zaposlenja odabrani kandidat treba dostaviti potvrdu o nekažnjavanju. [↑](#footnote-ref-2)
2. Prije zaposlenja kandidat mora proći liječnički pregled kako bi SJU utvrdio ispunjava li kandidat kriterije iz članka 12. stavka 2. točke (d) Uvjeta zaposlenja ostalih službenika Europskih zajednica. [↑](#footnote-ref-3)